b'\n_START_ARTICLE_\nNero-befalingen\n_START_PARAGRAPH_\nNero-befalingen er en betegnelse for den ordre, Nazitysklands diktator Adolf Hitler udstedte om \xc3\xb8del\xc3\xa6ggelsen af den tyske infrastruktur og andet af v\xc3\xa6rdi 19. marts 1945, da de allieredes styrker indledte det endelige angreb p\xc3\xa5 Det tredje rige. Kendt som den br\xc3\xa6ndte jords taktik, ville den besv\xc3\xa6rligg\xc3\xb8re fjendens fremmarch._NEWLINE_Hitler var af den opfattelse, at det tyske folk havde fortabt sin leveret, fordi det havde tabt mod "\xc3\x98stfolket" og nu m\xc3\xa5tte overgive sig. I befalingen skrev Hitler, at det var fejlagtigt at tro, at udstyret igen ville kunne bruges af tyskerne, n\xc3\xa5r de havde tilbageerobret det fra de allierede. "Fjenden vil ikke efterlade os andet end afbr\xc3\xa6ndt jord, n\xc3\xa5r han tr\xc3\xa6kker sig tilbage uden at tage det mindste hensyn til befolkningen" skrev han blandt andet._NEWLINE_Nero-befalingen blev kun delvist udf\xc3\xb8rt: I kaosset under rigets sidste dage kunne det ikke l\xc3\xa6ngere rigtigt lade sig g\xc3\xb8re, og manden med hovedansvaret for befalingen, rustningsminister Albert Speer, var s\xc3\xa5 forf\xc3\xa6rdet over ordren, at han bevidst fejlede i at udf\xc3\xb8re den. P\xc3\xa5 det tidspunkt, hvor han overfor Hitler indr\xc3\xb8mmede at have ignoreret ordren, var Hitler for sv\xc3\xa6kket til at g\xc3\xb8re noget ved sagen._NEWLINE_Befalingen er opkaldt efter den romerske kejser Nero, ud fra en formodning om, at han var skyldig i Roms brand i \xc3\xa5r 64.'